Gewonde wag waarsku bestuurder voor hy sterf | Netwerk24
03 Julie 2020 18:51
Die rowers het in ’n wit Colt-dubbelkajuitbakkie by die hek opgedaag kort nadat werknemers die gebou omstreeks 07:30 oopgesluit het.
Hulle het die 41-jarige veiligheidswag wat by die hek voor die onderneming gestaan het, geskiet.
Volgens die polisie se inligting het die gewonde wag by die gebou ingehardloop om die bestuurder te waarsku, maar die rowers was kort op sy hakke.
Hulle het ’n onbekende bedrag geld gebuit.
Die veiligheidswag het daarna aan sy beserings beswyk, het kol. Sibongile Soci, provinsiale polisiewoordvoerder, gesê.
Sy sê die rowers se voertuig is later die dag verlate langs die R61 naby die Bhukuveni-nedersetting in Flagstaff aangetref.
’n Sakeroof- en moordsaak word ondersoek en die polisie is na minstens vier verdagtes opsoek. Missie, Visie en Waardestelsels | Afrikaanse Nuus
Afrikaanse Nuus is die verskaffer van ‘n uitmuntende en koste-effektiewe media, nuus en kommunikasie netwerk vir die konserwatiewe blanke Afrikaanse gemeenskap; met nuus, rubrieke, opinies en ander informasie as sentrale fokuspunt. Met ‘n fundamentele anker in Bybelse norme en ‘n soeke na die onbeskaamde waarheid, dien Afrikaanse Nuus as spreekbuis vir nuus en kommunikasie met- en tussen Boere-volksgenote.
Dit is ons visie om te vorder tot ‘n volwaardige media-huis en kommunikasie-netwerk met elektroniese en gedrukte koerante, tydskrifte, radio en televisie uitsendings, wat Suid-Afrikaners regoor die wêreld via die digitale media en internet kan bereik om sodoende as kommunikasie kanaal te dien tussen volksgenote wat die onbeskaamde en omvattende waarheid soek of wil uitdra. Deur die gebruik van gevorderde moderne tegnologie en samewerkingsooreenkomste is dit reeds moontlik om sinergie tussen verskeie onafhanklike publikasies en instansies te bevorder sodat die somtotaal van alle berigte en hulpbronne vir alle deelnemende instansies beskikbaar is. Sodoende kan duplisering van hulpbronne en kostes uitgeskakel word om koste-effektiwiteit te bevorder terwyl die omvang van nuusdekking uitgebrei word met behoud van die onafhanklikheid en uniekheid van alle deelnemers aan die media-netwerk. Daardeur is dit ook ons hoop en wens dat verskillende Suid-Afrikaanse groepe en organisasies hul toekoms doelwitte en ideale kan verwesentlik sonder om hul identiteit, onafhanklikheid, waardestelsels of ideologiese strewes in te boet.